JAS "2026Q1

บริษัท จัสมิน อินเตอร์เนชั่นแนล จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนสิ้นสุดวันที่ 31 มีนาคม 2569

1.	ข้อมูลทั่วไป

1.1	ข้อสมมติทางการบัญชี

ณ วันที่ 31 มีนาคม 2569 กลุ่มบริษัทมีสินทรัพย์หมุนเวียนรวมจำนวน 3,998 ล้านบาท และหนี้สินหมุนเวียนรวมจำนวน 5,172 ล้านบาท โดยหนี้สินหมุนเวียนส่วนใหญ่ประกอบด้วยเงินกู้ยืมระยะสั้นจากสถาบันการเงิน ซึ่งถึงกำหนดชำระแล้วในเดือนเมษายน 2569 ตามที่กล่าวไว้ในหมายเหตุประกอบงบการเงินระหว่างกาลข้อ 10 เจ้าหนี้การค้าและเจ้าหนี้หมุนเวียนอื่น ซึ่งรวมเจ้าหนี้หลักรายหนึ่งของบริษัท                    จัสมิน เทคโนโลยี โซลูชั่น จำกัด (มหาชน) (“เจทีเอส”) ที่ถึงกำหนดชำระแล้ว และส่วนของหุ้นกู้ของ             เจทีเอสที่ถึงกำหนดชำระภายในหนึ่งปี ตามมติอนุมัติผ่อนผันของที่ประชุมผู้ถือหุ้นกู้ในเดือนพฤษภาคม 2568 ตามที่กล่าวไว้ในหมายเหตุประกอบงบการเงินระหว่างกาลข้อ 14 รวมถึงหุ้นกู้รุ่นอื่นที่ครบกำหนด                  ชำระภายในหนึ่งปีเพิ่มเติม นอกจากนี้ กลุ่มบริษัทมีภาระผูกพันเกี่ยวกับค่าลิขสิทธิ์การถ่ายทอดสดฟุตบอลพรีเมียร์ลีกและเอฟเอคัพที่จะครบกำหนดชำระภายในไตรมาสที่ 2 ปี 2569 ถึงไตรมาสที่ 4 ปี 2569                            ตามที่กล่าวไว้ในหมายเหตุประกอบงบการเงินระหว่างกาลข้อ 7

ฝ่ายบริหารของกลุ่มบริษัทอยู่ระหว่างการดำเนินการตามแผนการดำเนินงานที่วางไว้ทั้งในส่วนของ              ธุรกิจใหม่เกี่ยวกับการถ่ายทอดสดฟุตบอลพรีเมียร์ลีกและเอฟเอคัพ ซึ่งรวมถึงการเจรจาเงื่อนไขสำคัญกับพันธมิตรทางธุรกิจ และธุรกิจการให้บริการโครงข่ายโทรคมนาคมเดิม รวมถึงอยู่ระหว่างการเจรจากับเจ้าหนี้สถาบันการเงินเพื่อขอขยายระยะเวลาการชำระหนี้เงินกู้ยืม ซึ่งอาจรวมถึงการขอปรับวงเงินกู้ยืมและเพิ่มหลักประกันหากมีการร้องขอ นอกจากนี้ ฝ่ายบริหารของบริษัทย่อยอยู่ระหว่างการเจรจากับเจ้าหนี้รายหลักเพื่อขอผ่อนผันระยะเวลาการจ่ายชำระหนี้สินที่ถึงกำหนดชำระแล้วจากแผนการดำเนินงานตามที่กล่าวข้างต้นทำให้ฝ่ายบริหารของกลุ่มบริษัทเชื่อมั่นว่า กลุ่มบริษัทจะมีกระแสเงินสดเพียงพอที่จะสามารถชำระหนี้สินและภาระผูกพันต่าง ๆ ได้ตามข้อตกลงและเงื่อนไขที่กำหนดไว้และจะยังคงสามารถดำเนินงานได้อย่างต่อเนื่อง ดังนั้นงบการเงินนี้จึงยังคงจัดทำขึ้นโดยใช้เกณฑ์การบัญชีสำหรับกิจการที่ดําเนินงานต่อเนื่อง

สถานการณ์ดังกล่าวแสดงให้เห็นว่ายังมีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดําเนินงานต่อเนื่องของกลุ่มบริษัท ทั้งนี้ขึ้นอยู่กับความสำเร็จในการเจรจากับเจ้าหนี้รายหลักรวมถึงเจ้าหนี้สถาบันการเงิน การเจรจากับพันธมิตรทางธุรกิจ ความสามารถในการชำระหนี้เงินต้นและดอกเบี้ยของหุ้นกู้ตามแผนชำระใหม่ที่ได้รับอนุมัติและหุ้นกู้                             รุ่นอื่นที่ครบกำหนดชำระภายในหนึ่งปีเพิ่มเติม และผลการดำเนินงานและกระแสเงินสดจาก                            การดำเนินงานในอนาคตของกลุ่มบริษัท

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯ นำเสนองบการเงินระหว่างกาลแบบย่อ บริษัทฯ ได้แสดงรายการในงบฐานะการเงิน                    งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด ในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย 
งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท จัสมิน อินเตอร์เนชั่นแนล จำกัด (มหาชน) (“บริษัทฯ”) และบริษัทย่อย (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2568 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อย            ในระหว่างงวด ยกเว้นเหตุการณ์ตามที่กล่าวไว้ในหมายเหตุประกอบงบการเงินระหว่างกาลข้อ 5

1.4	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2568

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2569 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบาย
การกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกันมีรายละเอียดดังนี้

ยอดคงเหลือของเงินให้กู้ยืมระยะสั้นและเงินกู้ยืมระยะสั้นระหว่างกลุ่มบริษัทและการเคลื่อนไหว
ของเงินกู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

3.	ลูกหนี้การค้าและลูกหนี้หมุนเวียนอื่น

4.	สินทรัพย์ทางการเงินหมุนเวียนอื่น

ณ วันที่ 31 มีนาคม 2569 และ 31 ธันวาคม 2568 ตราสารทุนที่อยู่ในความต้องการของตลาดวัดมูลค่าด้วยมูลค่ายุติธรรมในระดับที่ 1 และตราสารอนุพันธ์วัดมูลค่าด้วยมูลค่ายุติธรรมในระดับที่ 2 และไม่มีการโอนรายการระหว่างลำดับชั้นของมูลค่ายุติธรรม

5.	เงินลงทุนในบริษัทย่อย

ณ วันที่ 31 มีนาคม 2569 กลุ่มบริษัทได้นำหุ้นสามัญของบริษัทย่อยแห่งหนึ่งที่ถือโดยบริษัทฯ และบริษัทย่อยจำนวน 321 ล้านหุ้น ไปค้ำประกันเงินกู้ยืมระยะสั้นจากสถาบันการเงินและหุ้นกู้ระยะยาวตามที่กล่าวไว้        ในหมายเหตุประกอบงบการเงินระหว่างกาลข้อ 10 และข้อ 14 ตามลำดับ

บริษัท จัสมิน เทคโนโลยี โซลูชั่น จำกัด (มหาชน) (“เจทีเอส”)

ในระหว่างงวดปัจจุบัน บริษัท พรีเมียม แอสเซท จำกัด (“พีเอ”) ซึ่งเป็นบริษัทย่อยของบริษัทฯ ได้เข้าซื้อเงินลงทุนในเจทีเอส ทำให้สัดส่วนการถือหุ้นของกลุ่มบริษัทในเจทีเอสเพิ่มขึ้นจากเดิมร้อยละ 71 เป็น                          ร้อยละ 72 และมี “ส่วนต่ำกว่าทุนจากการเปลี่ยนแปลงสัดส่วนเงินลงทุนในบริษัทย่อย” ตามที่ได้แสดงไว้ในงบการเปลี่ยนแปลงส่วนของผู้ถือหุ้นรวมสำหรับงวดปัจจุบัน การเข้าทำรายการดังกล่าวเป็นไปตามมติของที่ประชุมคณะกรรมการบริษัทของพีเอ

บริษัท พรีเมียม แอสเซท จำกัด (“พีเอ”)

เมื่อวันที่ 30 มกราคม 2569 ที่ประชุมวิสามัญผู้ถือหุ้นของพีเอมีมติอนุมัติให้พีเอเพิ่มทุนจดทะเบียน                             เพื่อรองรับการดำเนินธุรกิจในอนาคต จำนวน 500 ล้านบาท จากเดิมจำนวน 2,500 ล้านบาท เป็น 3,000 ล้านบาท โดยการออกหุ้นสามัญเพิ่มทุนจำนวน 50 ล้านหุ้น มูลค่าที่ตราไว้หุ้นละ 10 บาท โดยให้ผู้ถือหุ้นเดิมลงทุนในหุ้นสามัญเพิ่มทุนดังกล่าว พีเอได้จดทะเบียนเพิ่มทุนกับกระทรวงพาณิชย์แล้วเมื่อวันที่                              24 มีนาคม 2569 การเพิ่มทุนดังกล่าวไม่ทำให้สัดส่วนการถือหุ้นของกลุ่มบริษัทในพีเอเปลี่ยนแปลงแต่อย่างใด

JAS Jasmine International (Hong Kong) Limited (“JASHK”)

เมื่อวันที่ 18 พฤศจิกายน 2568 ที่ประชุมคณะกรรมการบริษัทฯ มีมติอนุมัติให้จัดตั้ง JASHK ในฮ่องกง  เพื่อเป็นศูนย์กลางการลงทุนเพื่อขยายธุรกิจในภูมิภาคเอเชียตะวันออกเฉียงใต้ โดยมีทุนจดทะเบียนจำนวน 1 ล้านเหรียญสหรัฐฯ ต่อมา เมื่อวันที่ 2 ธันวาคม 2568 JASHK ได้จดทะเบียนจัดตั้งในฮ่องกงแล้ว และ         เมื่อวันที่ 12 มกราคม 2569 บริษัทฯ ได้โอนชำระค่าหุ้น 1 ล้านเหรียญสหรัฐฯ เต็มจำนวน คิดเป็นเงินจำนวน           31 ล้านบาท ให้แก่ JASHK แล้ว

6.	ที่ดิน อาคารและอุปกรณ์

เจทีเอสได้เข้าลงทุนในธุรกิจเหมืองขุดบิทคอยน์ ซึ่งเป็นธุรกิจที่มีความเสี่ยงและความผันผวนของราคา             บิทคอยน์และตัวแปรที่สำคัญต่าง ๆ ซึ่งไม่สามารถควบคุมได้ รวมถึงการเปลี่ยนแปลงของกฎระเบียบและเทคโนโลยีในอนาคต และอาจส่งผลกระทบต่อมูลค่าสินทรัพย์ในธุรกรรมเหมืองขุดบิทคอยน์ในอนาคต อย่างไรก็ตาม ฝ่ายบริหารของกลุ่มบริษัทเห็นว่า การลงทุนดังกล่าวเป็นการลงทุนในระยะยาวที่เพิ่มโอกาสในการสร้างรายได้ให้แก่กลุ่มบริษัท

ณ วันที่ 31 มีนาคม 2569 กลุ่มบริษัทมีมูลค่าสุทธิตามบัญชีของเงินลงทุนในสินทรัพย์ที่เกี่ยวข้องกับธุรกรรมเหมืองขุดบิทคอยน์เป็นจำนวน 150 ล้านบาท (สุทธิจากค่าเผื่อการด้อยค่าของอาคารและอุปกรณ์จำนวน 545 ล้านบาท) และมีมูลค่าสินทรัพย์สกุลเงินดิจิทัลที่ได้จากการขุดและซื้อคงเหลือเป็นจำนวน 1,119 ล้านบาท (เฉพาะบริษัทฯ: 1,092 ล้านบาท) ตามที่ได้กล่าวไว้ในหมายเหตุประกอบงบการเงินระหว่างกาลข้อ 8 โดยกลุ่มบริษัทพิจารณามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดที่เกี่ยวข้องกับธุรกิจเหมืองขุดบิทคอยน์ดังกล่าวจากมูลค่ายุติธรรมหักต้นทุนในการขายโดยใช้มูลค่าต้นทุนทดแทนสุทธิ (Depreciated Replacement Cost) ซึ่งประเมินโดยผู้เชี่ยวชาญอิสระและสอบทานโดยฝ่ายบริหาร                         ของเจทีเอสในการประเมินมูลค่ายุติธรรม โดยมีลำดับชั้นของมูลค่ายุติธรรมเป็นระดับ 2 และฝ่ายบริหารของเจทีเอสได้ใช้เป็นเกณฑ์ในการพิจารณาค่าเผื่อการด้อยค่าของสินทรัพย์ดังกล่าว

ณ วันที่ 31 มีนาคม 2569 บริษัทย่อยได้นำที่ดินและสิ่งปลูกสร้างมูลค่าสุทธิตามบัญชีจำนวนประมาณ                         539 ล้านบาท (31 ธันวาคม 2568: 540 ล้านบาท) ไปค้ำประกันวงเงินสินเชื่อที่กลุ่มบริษัทได้รับจาก              สถาบันการเงิน และให้การสนับสนุนด้านหลักประกันการปฏิบัติตามสัญญาให้บริการพาดสายสื่อสาร                                     บนเสาไฟฟ้าของบริษัทที่ไม่เกี่ยวข้องกันแห่งหนึ่งที่ทำกับการไฟฟ้าส่วนภูมิภาคตามสัญญาให้                         การสนับสนุนด้านหลักประกัน

7.	เงินจ่ายล่วงหน้าค่าสิทธิถ่ายทอดสดฟุตบอลพรีเมียร์ลีกและเอฟเอคัพ

เมื่อวันที่ 11 พฤศจิกายน 2567 ที่ประชุมคณะกรรมการบริษัทฯ มีมติให้นำเสนอต่อที่ประชุมวิสามัญ             ผู้ถือหุ้นของบริษัทฯ เพื่อพิจารณาอนุมัติการเข้าทำธุรกรรมเพื่อให้บริษัทฯ ได้รับสิทธิแต่เพียงผู้เดียว (Exclusivity Right) ในการถ่ายทอดสดรายการฟุตบอลพรีเมียร์ลีกและเอฟเอคัพบนอินเทอร์เน็ตทีวี (Internet TV) และดิจิทัลทีวี (Digital TV) รวมถึงชุดวิดีโอสั้น (Clips package) ตลอดระยะเวลารายการฟุตบอลพรีเมียร์ลีกและเอฟเอคัพ 3 ฤดูกาล ในประเทศไทย ประเทศลาว และประเทศกัมพูชา โดยเริ่มตั้งแต่ต้นฤดูกาลฟุตบอลพรีเมียร์ลีกที่ 2025/26 หรือ 6 ฤดูกาล ในกรณีที่บริษัทฯ ได้รับแจ้งจาก The Football Association Premier League Limited  (FAPL) เป็นลายลักษณ์อักษรภายในวันที่ 1 ธันวาคม 2567 โดยมีมูลค่ารวมทั้งสิ้นไม่ต่ำกว่า 560 ล้านเหรียญสหรัฐฯ หรือคิดเป็นเงินจำนวน 19,168 ล้านบาท ในการนี้ บริษัทฯ ได้เข้าลงนามในข้อตกลงกับ FAPL เพื่อให้ได้รับสิทธิแต่เพียงผู้เดียว (Standstill Agreement) 
โดยข้อตกลงดังกล่าวมีผลถึงวันที่ 15 มกราคม 2568 หรือวันที่พ้น 45 วันนับจากวันที่ FAPL นำส่งร่างสัญญาถ่ายทอดสดฟุตบอลพรีเมียร์ลีกให้แก่บริษัทฯ แล้วแต่วันใดจะเกิดขึ้นหลัง (วันสิ้นสุดของ Standstill Agreement) และบริษัทฯ สามารถขอขยายระยะเวลาออกไปได้หากได้รับความยินยอมจาก FAPL นอกจากนี้ บริษัทฯ ได้จ่ายเงินประกันตามที่ระบุใน Standstill Agreement จำนวน 40 ล้านเหรียญสหรัฐฯ หรือคิดเป็นเงิน 1,367 ล้านบาท เมื่อวันที่ 8 พฤศจิกายน 2567

บริษัทฯ ได้รับแจ้งจาก FAPL เป็นลายลักษณ์อักษรตามกำหนดเวลาดังกล่าว และที่ประชุมวิสามัญผู้ถือหุ้นของบริษัทฯ เมื่อวันที่ 23 มกราคม 2568 ได้มีมติที่สำคัญดังนี้

ก)	อนุมัติการเข้าทำธุรกรรมการถ่ายทอดสดรายการฟุตบอลพรีเมียร์ลีกและเอฟเอคัพ 6 ฤดูกาล                 และอนุมัติการชำระเงินประกันจำนวน 40 ล้านเหรียญสหรัฐฯ ให้แก่ FAPL ตาม Standstill Agreement

ข)	อนุมัติการเข้าทำธุรกรรมเพื่อการเผยแพร่คอนเทนต์รายการฟุตบอลพรีเมียร์ลีกและเอฟเอคัพ
ผ่านแพลตฟอร์มสตรีมมิ่งออนไลน์กับบริษัทที่เกี่ยวข้องกัน

บริษัทฯ ได้เข้าทำสัญญาการได้รับสิทธิและบริการถ่ายทอดสดฟุตบอลพรีเมียร์ลีกและเอฟเอคัพในประเทศไทย ประเทศลาว และประเทศกัมพูชากับ FAPL เมื่อวันที่ 30 มกราคม 2568 และวันที่ 13 มิถุนายน 2568 ตามลำดับ และเมื่อวันที่ 22 กรกฎาคม 2568 บริษัทฯ ได้เข้าทำสัญญาการได้รับสิทธิในชุดวิดีโอสั้นฟุตบอลพรีเมียร์ลีก (Clips Package) ในประเทศไทย ประเทศลาว และประเทศกัมพูชากับ FAPL สัญญาดังกล่าว                              มีมูลค่ารวม 560 ล้านเหรียญสหรัฐฯ (ไม่รวมภาษีที่เกี่ยวข้อง) ตามเงื่อนไขที่ระบุในสัญญา บริษัทฯ จะต้องจ่ายชำระเป็นงวดตามที่ระบุในสัญญา เริ่มตั้งแต่เดือนกุมภาพันธ์ 2568 โดยมีเงินประกันจำนวน 40 ล้านเหรียญสหรัฐฯ เป็นส่วนหนึ่งของการจ่ายชำระค่าตอบแทนการได้รับสิทธิถ่ายทอดสดฟุตบอลพรีเมียร์ลีก

เมื่อวันที่ 19 ธันวาคม 2568 JASHK เข้าทำสัญญาการได้รับสิทธิถ่ายทอดสดฟุตบอลพรีเมียร์ลีก                    ในประเทศเวียดนาม ตามมติของที่ประชุมคณะกรรมการบริษัทฯ เมื่อวันที่ 8 ธันวาคม 2568 ที่อนุมัติให้ JASHK เข้าทำรายการเพื่อให้ได้มาซึ่งสิทธิแต่เพียงผู้เดียว (Exclusive Right) ในการถ่ายทอดสด              ตลอดระยะเวลารายการฟุตบอลพรีเมียร์ลีก 5 ฤดูกาลครึ่ง เริ่มตั้งแต่วันที่ 1 มกราคม 2569 โดยมีมูลค่าทั้งสิ้น 110 ล้านเหรียญสหรัฐฯ หรือคิดเป็นเงินจำนวน 3,520 ล้านบาท (อ้างอิงอัตราแลกเปลี่ยนธนาคาร                                     แห่งประเทศไทย 1 วันทำการ ก่อนวันประชุมคณะกรรมการบริษัทฯ) บนอินเทอร์เน็ตทีวี (Internet TV) และดิจิทัลทีวี (Digital TV) ในประเทศเวียดนาม นอกจากนี้ เมื่อวันที่ 25 กุมภาพันธ์ 2569 JASHK                 ได้เข้าทำสัญญาเพื่อให้ได้รับสิทธิชุดวีดีโอสั้นฟุตบอลพรีเมียร์ลีก (Clips Package) ในประเทศเวียดนาม โดยภายใต้เงื่อนไขตามสัญญา JASHK จะต้องจ่ายชำระค่าสิทธิ (ไม่รวมภาษี) ตามที่ระบุในสัญญา                เป็นงวดทุก 6 เดือน หรือ 12 เดือน จนถึงปี 2573

ณ วันที่ 31 มีนาคม 2569 กลุ่มบริษัทมีค่าสิทธิที่จะต้องจ่ายชำระตามสัญญาให้แก่ FAPL ภายในหนึ่งปีเป็นจำนวนเงิน 120 ล้านเหรียญสหรัฐฯ และมากกว่าหนึ่งปี ถึงปี 2573 รวมเป็นเงินจำนวน 398 ล้านเหรียญสหรัฐฯ (เฉพาะบริษัทฯ: ชำระภายในหนึ่งปีเป็นจำนวนเงิน 94 ล้านเหรียญสหรัฐฯ และมากกว่าหนึ่งปี ถึงปี 2573 รวมเป็นเงินจำนวน 324 ล้านเหรียญสหรัฐฯ) (31 ธันวาคม 2568: ชำระภายในหนึ่งปีเป็นจำนวนเงิน 119 ล้านเหรียญสหรัฐฯ และในปี 2570 ถึงปี 2573 รวมเป็นเงินจำนวน 397 ล้านเหรียญสหรัฐฯ (เฉพาะบริษัทฯ: ชำระภายในหนึ่งปีเป็นจำนวนเงิน 94 ล้านเหรียญสหรัฐฯ และในปี 2570 ถึงปี 2573 รวมเป็นเงินจำนวน 324 ล้านเหรียญสหรัฐฯ))

8.	สินทรัพย์สกุลเงินดิจิทัล

บริษัทฯ วัดมูลค่ายุติธรรมของสินทรัพย์สกุลเงินดิจิทัลตามราคาปิดจาก CoinMarketCap ซึ่งจัดเป็นการวัดมูลค่ายุติธรรมตามข้อมูลระดับ 2

ณ วันที่ 31 มีนาคม 2569 กลุ่มบริษัทมียอดคงเหลือของสินทรัพย์สกุลเงินดิจิทัลเป็นจำนวน 501.70 เหรียญ                        บิทคอยน์ (31 ธันวาคม 2568: 498.73 เหรียญบิทคอยน์) และเฉพาะบริษัทฯ จำนวน 489.70 เหรียญบิทคอยน์ (31 ธันวาคม 2568: 489.70 เหรียญบิทคอยน์)

9.	สินทรัพย์ไม่มีตัวตน

10.	เงินกู้ยืมระยะสั้นจากสถาบันการเงิน

ณ วันที่ 31 มีนาคม 2569 เงินกู้ยืมระยะสั้นจากสถาบันการเงินซึ่งมีมูลค่าสุทธิตามบัญชีจำนวน 1,355 ล้านบาท             (31 ธันวาคม 2568: 1,343 ล้านบาท)  ค้ำประกันโดยที่ดินพร้อมสิ่งปลูกสร้างของบริษัทย่อย หุ้นสามัญของบริษัทย่อยแห่งหนึ่งที่ถือโดยบริษัทฯ และบัญชีเงินฝากตามที่ระบุในสัญญา นอกจากนี้ ภายใต้สัญญาเงินกู้ดังกล่าว บริษัทฯ ต้องปฏิบัติตามเงื่อนไขทางการเงินบางประการตามที่ระบุในสัญญา เช่น การดำรงอัตราส่วนหนี้สินต่อส่วนของผู้ถือหุ้นและอัตราส่วนเงินให้สินเชื่อต่อมูลค่าหลักประกันให้เป็นไปตามอัตราที่กำหนดในสัญญา

ต่อมาในเดือนเมษายน 2569 เงินกู้ยืมระยะสั้นจำนวน 1,360 ล้านบาท จากสถาบันการเงินดังกล่าวถึงกำหนดชำระแล้ว อย่างไรก็ตาม ฝ่ายบริหารของบริษัทฯ อยู่ระหว่างการเจรจากับธนาคารเพื่อขอขยายระยะเวลาการชำระหนี้เงินกู้ยืมดังกล่าว ปัจจุบันอยู่ระหว่างการพิจารณาของสถาบันการเงิน ฝ่ายบริหารของบริษัทฯ เชื่อว่าการเจรจากับสถาบันการเงินจะสำเร็จลุล่วงไปด้วยดี

11.	เจ้าหนี้การค้าและเจ้าหนี้หมุนเวียนอื่น

12.	สัญญาเช่า

12.1	สินทรัพย์สิทธิการใช้

12.2	หนี้สินตามสัญญาเช่า

13.	เงินกู้ยืมระยะยาวจากสถาบันการเงิน

เงินกู้ยืมระยะยาวของบริษัทย่อยค้ำประกันโดยที่ดินพร้อมสิ่งปลูกสร้างของบริษัทย่อย และค้ำประกันโดย         บริษัทฯ

14.	หุ้นกู้ระยะยาว

ภายใต้ข้อกำหนดว่าด้วยสิทธิและหน้าที่ของผู้ออกหุ้นกู้ เจทีเอสต้องปฏิบัติตามเงื่อนไขทางการเงิน                       บางประการตามที่ระบุในสัญญา เช่น การดำรงอัตราส่วนหนี้สินที่มีดอกเบี้ยต่อส่วนของผู้ถือหุ้น                          และการจ่ายเงินปันผล

เมื่อวันที่ 16 พฤษภาคม 2568 ที่ประชุมผู้ถือหุ้นกู้ได้มีมติอนุมัติผ่อนผันให้ขยายระยะเวลาการจ่ายชำระคืนหุ้นกู้จำนวน 422 ล้านบาท จากเดิมครบกำหนดไถ่ถอนในวันที่ 8 เมษายน 2568 ออกไปเป็นภายในวันที่               8 กรกฎาคม 2569 โดยให้แบ่งชำระเป็นรายงวด 6 เดือน (คงเหลือ ณ วันที่ 31 มีนาคม 2569 จำนวน 318  ล้านบาท ซึ่งจ่ายชำระแล้วในวันที่ 8 เมษายน 2569 จำนวน 111 ล้านบาท และจะถึงกำหนดชำระส่วนที่เหลือในวันที่ 8 กรกฎาคม 2569 จำนวน 207 ล้านบาท) นอกจากนี้ ในวันที่ 20 พฤษภาคม 2568 ที่ประชุม         ผู้ถือหุ้นกู้รุ่นอื่นได้มีมติอนุมัติผ่อนผันให้เหตุการณ์นี้ไม่ถือเป็นเหตุผิดนัดตามข้อกำหนดว่าด้วยสิทธิและหน้าที่ของผู้ออกหุ้นกู้สำหรับหุ้นกู้ระยะยาวจำนวน 213 ล้านบาท (ยกเลิกการเรียกให้หุ้นกู้ถึงกำหนดชำระโดยพลัน (Cross and Call Default))

ณ วันที่ 31 มีนาคม 2569 หุ้นกู้ระยะยาวจำนวน 318 ล้านบาท ค้ำประกันโดยหุ้นสามัญของเจทีเอสที่ถือโดยบริษัทย่อยแห่งหนึ่ง ตามเงื่อนไขที่กำหนดให้หลักทรัพย์ค้ำประกันมีมูลค่าไม่ต่ำกว่า 1.25 เท่าของมูลค่าหุ้นกู้ที่เสนอขายได้ ณ วันที่ออกหุ้นกู้ และมีข้อกำหนดว่าด้วยหน้าที่ของผู้ออกหุ้นกู้ ซึ่งรวมถึงข้อกำหนดเรื่องการดำรงอัตราส่วนทางการเงิน และหุ้นกู้ระยะยาวจำนวน 213 ล้านบาท ค้ำประกันโดยบริษัทฯ

15.	ส่วนงานดำเนินงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทของการบริการ ในระหว่างงวดไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของกลุ่มบริษัทมีดังต่อไปนี้

ในระหว่างงวดสามเดือนสิ้นสุดวันที่ 31 มีนาคม 2569 กลุ่มบริษัทมีรายได้จากลูกค้ารายใหญ่จำนวนหนึ่งรายเป็นจำนวนประมาณ 112 ล้านบาท (2568: 275 ล้านบาท)

17.	ใบสำคัญแสดงสิทธิที่จะซื้อหุ้นสามัญ

เมื่อวันที่ 30 กันยายน 2567 ที่ประชุมวิสามัญผู้ถือหุ้นของบริษัทฯ มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 4 (JAS-W4) จำนวนไม่เกิน 4,146,034,852 หน่วย ให้แก่ผู้ถือหุ้นเดิมของบริษัทฯ ตามสัดส่วนการถือหุ้นโดยไม่คิดมูลค่า ในอัตราส่วนการจัดสรรที่หุ้นสามัญเดิมจำนวน 2 หุ้น (มูลค่าหุ้นที่ตราไว้หุ้นละ 0.5 บาท) ต่อ 1 หน่วยใบสำคัญแสดงสิทธิซื้อหุ้นสามัญ                               JAS-W4 ในราคาการใช้สิทธิ JAS-W4 เท่ากับ 3 บาทต่อหุ้น โดย JAS-W4 มีอายุ 7 ปี นับจากวันที่ออกใบสำคัญแสดงสิทธิ

ณ วันที่ 31 มีนาคม 2569 ยอดคงเหลือของใบสำคัญแสดงสิทธิที่ยังมิได้ใช้สิทธิมีจำนวน 4,145,924,626 หน่วย (31 ธันวาคม 2569: 4,145,924,626 หน่วย)

18.	กำไร (ขาดทุน) ต่อหุ้น

กำไร (ขาดทุน) ต่อหุ้นขั้นพื้นฐานคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอก ที่ออกอยู่ในระหว่างงวดโดยสุทธิจากหุ้นสามัญซื้อคืนที่ถือโดยบริษัทฯ

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกที่ออกอยู่ในระหว่างงวดโดยสุทธิจากหุ้นสามัญซื้อคืนที่ถือโดยบริษัทฯ กับจำนวนถัวเฉลี่ยถ่วงน้ำหนักของ                                 หุ้นสามัญที่บริษัทฯ อาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

บริษัทฯ ไม่ได้แสดงกำไรต่อหุ้นปรับลดสำหรับงวดสามเดือนสิ้นสุดวันที่ 31 มีนาคม 2569 และ 2568 เนื่องจากราคาใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ มีราคาสูงกว่าราคาตลาด                                   ถัวเฉลี่ยของหุ้นสามัญสำหรับงวด

19.	ภาระผูกพันและหนี้สินที่อาจเกิดขึ้น

19.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2569 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการซื้อที่ดิน              การปรับปรุงอาคาร และการซื้ออุปกรณ์เป็นจำนวน 72 ล้านบาท และ 1 ล้านเหรียญสหรัฐฯ

19.2	ภาระผูกพันเกี่ยวกับสัญญาบริการและสัญญาให้สิทธิ

ณ วันที่ 31 มีนาคม 2569 บริษัทฯ และบริษัทย่อยมีภาระผูกพันเกี่ยวกับสัญญาบริการและสัญญาให้สิทธิ                                   ในการเผยแพร่คอนเทนต์ต่าง ๆ ที่จะต้องจ่ายชำระในอนาคต (ไม่รวมค่าสิทธิถ่ายทอดฟุตบอลพรีเมียร์ลีกและเอฟเอคัพตามที่กล่าวไว้ในหมายเหตุประกอบงบการเงินระหว่างกาลข้อ 7) จำนวนรวม 394 ล้านบาท และ 8 ล้านเหรียญสหรัฐฯ อายุของสัญญามีระยะเวลาตั้งแต่ 1 ถึง 5 ปี

19.3 	ณ วันที่ 31 มีนาคม 2569 บริษัทย่อยมีภาระผูกพันจากการที่ธนาคารออกหนังสือค้ำประกันการประมูลงานและการปฏิบัติตามสัญญาเป็นจำนวนเงิน 53 ล้านบาท ในนามของบริษัทย่อย

19.4	คดีฟ้องร้อง ข้อพิพาท และหนี้สินที่อาจเกิดขึ้น

ในงวดปัจจุบัน ไม่มีการเปลี่ยนแปลงที่สำคัญเกี่ยวกับคดีฟ้องร้อง ข้อพิพาท และหนี้สินที่อาจเกิดขึ้น
ตามที่ได้เปิดเผยไว้ในหมายเหตุประกอบงบการเงินข้อ 35.4 ข้อ 35.5 ข้อ 35.6 และข้อ 35.7 ในงบการเงินประจำปี 2568 ยกเว้น

เมื่อวันที่ 26 มกราคม 2569 บริษัทคู่สัญญาผู้ขายแท็บเล็ตได้ยื่นฟ้องเจทีเอสเพื่อเรียกชำระค่าสินค้าและเรียกคืนเงินตามหนังสือค้ำประกันการปฏิบัติตามสัญญาขายแท็บเล็ตที่เจทีเอสเคยได้รับชำระเงิน พร้อมดอกเบี้ยในอัตราร้อยละ 7.5 ต่อปี คิดเป็นทุนทรัพย์จำนวนเงินประมาณ 58 ล้านบาท ต่อมา เมื่อวันที่ 29 เมษายน 2569 เจทีเอสได้ยื่นคำให้การต่อศาลชั้นต้นแล้ว ปัจจุบันอยู่ระหว่างการพิจารณาของศาล ฝ่ายบริหารของ              เจทีเอสเชื่อว่าจะไม่ได้รับผลเสียหายที่มีสาระสำคัญจากคดีฟ้องร้องดังกล่าว

ฝ่ายบริหารของกลุ่มบริษัทเชื่อว่า ผลของคดีฟ้องร้องและข้อพิพาทดังกล่าวจะไม่มีผลกระทบอย่างเป็นสาระสำคัญต่องบการเงินของกลุ่มบริษัท

19.5	ใบอนุญาตประกอบกิจการโทรคมนาคมและกิจการกระจายเสียงหรือโทรทัศน์

บริษัทย่อย 5 แห่ง ได้รับใบอนุญาตประกอบกิจการโทรคมนาคมและกิจการกระจายเสียงหรือโทรทัศน์
จากสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (“กสทช.”) ตามที่ได้เปิดเผยไว้ในหมายเหตุประกอบงบการเงินข้อ 35.8 ในงบการเงินประจำปี 2568

20.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

ไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงินและ                          ไม่มีการโอนรายการระหว่างลำดับชั้นของมูลค่ายุติธรรมในระหว่างงวดปัจจุบัน

21.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 13 พฤษภาคม 2569

| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 2569 | 2568 |

| รายการธุรกิจกับบริษัทที่เกี่ยวข้องกัน |  |  |

| รายได้จากการขาย | 1 | - |

| รายได้จากการบริการ | 4 | 3 |

| ต้นทุนบริการ | 194 | 101 |

| ค่าเช่าจ่าย | 5 | 5 |

| ค่าใช้จ่ายในการขาย | 1 | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 |

| รายการธุรกิจกับบริษัทย่อย |  |  |

| (ตัดออกจากงบการเงินรวมแล้ว) |  |  |

| ค่าจัดการรับ | - | 3 |

| รายได้ค่าเช่าและค่าบริการอื่น | 6 | 5 |

| รายได้ดอกเบี้ย | 16 | 34 |

| ค่าจัดการจ่าย | 45 | - |

| ค่าใช้จ่ายอื่น | 9 | 9 |

| ดอกเบี้ยจ่าย | 3 | 3 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | 92 | 65 | 70 | 49 |

| ลูกหนี้หมุนเวียนอื่น - กิจการที่เกี่ยวข้องกัน          (หมายเหตุ 3) |  |  |  |  |

| บริษัทย่อย | - | - | 535 | 553 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| ลูกหนี้หมุนเวียนอื่น - กิจการที่เกี่ยวข้องกัน - สุทธิ | - | - | 383 | 401 |

| สินทรัพย์ที่เกิดจากสัญญา - รายได้ที่ยังไม่ได้เรียกชำระ - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | - | 1 | - | - |

| ค่าใช้จ่ายจ่ายล่วงหน้า |  |  |  |  |

| บริษัทย่อย | - | - | 58 | 103 |

| บริษัทที่เกี่ยวข้องกัน (มีผู้ถือหุ้นร่วมกัน) | 113 | 184 | 20 | 15 |

| รวม | 113 | 184 | 78 | 118 |

| เจ้าหนี้การค้า - กิจการที่เกี่ยวข้องกัน (หมายเหตุ 11) |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | 6 | 22 | 3 | 19 |

| เจ้าหนี้หมุนเวียนอื่น - กิจการที่เกี่ยวข้องกัน                (หมายเหตุ 11) |  |  |  |  |

| บริษัทย่อย | - | - | 70 | 58 |

| ค่าใช้จ่ายค้างจ่าย - กิจการที่เกี่ยวข้องกัน                (หมายเหตุ 11) |  |  |  |  |

| บริษัทที่เกี่ยวข้อง (มีผู้ถือหุ้นร่วมกัน) | 24 | - | 24 | - |

| เงินมัดจำรับจากลูกค้า - กิจการที่เกี่ยวข้องกัน |  |  |  |  |

| บริษัทย่อย | - | - | 7 | 7 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ |  |  | ยอดคงเหลือ |

|  | ณ วันที่ |  |  | ณ วันที่ |

|  | 1 มกราคม | การเคลื่อนไหวในระหว่างงวด | การเคลื่อนไหวในระหว่างงวด | 31 มีนาคม |

|  | 2569 | เพิ่มขึ้น | ลดลง | 2569 |

| เงินให้กู้ยืมระยะสั้นแก่บริษัทย่อย |  |  |  |  |

| บริษัท จัสมิน ซับมารีน เทเลคอมมิวนิเคชั่นส์ จำกัด | 546 | - | (546) | - |

| บริษัท แจส ทีวี จำกัด | 1,504 | - | - | 1,504 |

| บริษัท พรีเมียม แอสเซท จำกัด | 320 | - | - | 320 |

| รวม | 2,370 | - | (546) | 1,824 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (939) | - | - | (939) |

| เงินให้กู้ยืมระยะสั้นแก่บริษัทย่อย - สุทธิ | 1,431 | - | (546) | 885 |

| เงินกู้ยืมระยะสั้นจากบริษัทย่อย |  |  |  |  |

| บริษัท เอเซียส รีเยนแนล เซอร์วิส จำกัด | 330 | - | - | 330 |

| บริษัท จัสมิน อินเตอร์เนต จำกัด | 15 | - | - | 15 |

| บริษัท ไทย ลองดิสแทนส์ เทเลคอมมิวนิเคชั่นส์ จำกัด | 10 | - | - | 10 |

| บริษัท จัสกรีน จำกัด | 65 | - | - | 65 |

| บริษัท อคิวเมนท์ จำกัด | 105 | - | - | 105 |

| รวม | 525 | - | - | 525 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| ผลประโยชน์ระยะสั้น | 31 | 30 | 11 | 10 |

| ผลประโยชน์หลังออกจากงาน | 2 | 3 | 1 | 1 |

| ผลประโยชน์เมื่อเลิกจ้าง | - | 3 | - | - |

| รวม | 33 | 36 | 12 | 11 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 49 | 4 | 47 | 4 |

| ค้างชำระ |  |  |  |  |

| ไม่เกิน 3 เดือน | 25 | 48 | 20 | 43 |

| 3 - 6 เดือน | 6 | 3 | 2 | 1 |

| 6 - 12 เดือน | 5 | 5 | - | - |

| มากกว่า 12 เดือน | 7 | 5 | 1 | 1 |

| รวม (หมายเหตุ 2) | 92 | 65 | 70 | 49 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 305 | 156 | 69 | - |

| ค้างชำระ |  |  |  |  |

| ไม่เกิน 3 เดือน | 109 | 64 | - | - |

| 3 - 6 เดือน | 5 | 8 | - | - |

| 6 - 12 เดือน | 6 | 4 | - | - |

| มากกว่า 12 เดือน | 231 | 230 | - | - |

| รวม | 656 | 462 | 69 | - |

| หัก:	ค่าเผื่อผลขาดทุนด้านเครดิตที่คาดว่าจะเกิดขึ้น | (213) | (209) | - | - |

| สุทธิ | 443 | 253 | 69 | - |

| รวมลูกหนี้การค้า - สุทธิ | 535 | 318 | 139 | 49 |

| ลูกหนี้หมุนเวียนอื่น |  |  |  |  |

| ลูกหนี้หมุนเวียนอื่น - กิจการที่เกี่ยวข้องกัน                        (หมายเหตุ 2) | - | - | 535 | 553 |

| ลูกหนี้หมุนเวียนอื่น - กิจการที่ไม่เกี่ยวข้องกัน | 3 | 2 | 1 | - |

| รวม | 3 | 2 | 536 | 553 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| รวมลูกหนี้หมุนเวียนอื่น - สุทธิ | 3 | 2 | 384 | 401 |

| รวมลูกหนี้การค้าและลูกหนี้หมุนเวียนอื่น - สุทธิ | 538 | 320 | 523 | 450 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |  | (ตรวจสอบแล้ว) |

| ตราสารหนี้ที่วัดมูลค่าด้วยราคาทุนตัดจำหน่าย |  |  |  |  |

| เงินฝากประจำและตั๋วเงินฝาก | 2 | 6 | - | - |

| ตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |

| ตราสารทุนที่อยู่ในความต้องการของตลาด | 106 | 49 | - | - |

| ตราสารอนุพันธ์ที่ไม่ได้กำหนดให้เป็นเครื่องมือที่ใช้ป้องกันความเสี่ยงที่วัดมูลค่าด้วยมูลค่ายุติธรรมผ่านกำไรขาดทุน |  |  |  |  |

| สัญญาซื้อขายเงินตราต่างประเทศล่วงหน้า | 69 | - | 69 | - |

| รวม | 177 | 55 | 69 | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |

| ราคาทุน | 9,400 | 9,369 |

| หัก: ค่าเผื่อการด้อยค่าของเงินลงทุน | (636) | (636) |

| เงินลงทุนในบริษัทย่อย - สุทธิ | 8,764 | 8,733 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 2,814 | 10 |

| ซื้อเพิ่มระหว่างงวด - ราคาทุน | 66 | - |

| ค่าเสื่อมราคาสำหรับงวด | (78) | (1) |

| มูลค่าสุทธิตามบัญชี ณ วันที่ 31 มีนาคม 2569 | 2,802 | 9 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 2,898 | 2,504 |

| ต้นทุนค่าสิทธิที่รับรู้ในระหว่างงวด (รวมอยู่ในต้นทุนบริการ) | (1,046) | (904) |

| ผลต่างจากการแปลงค่างบการเงิน | 10 | - |

| มูลค่าสุทธิตามบัญชี ณ วันที่ 31 มีนาคม 2569 | 1,862 | 1,600 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 1,372 | 1,347 |

| เพิ่มขึ้นจากการขุดระหว่างงวด | 8 | - |

| ขาดทุนจากการด้อยค่า | (261) | (255) |

| มูลค่าสุทธิตามบัญชี ณ วันที่ 31 มีนาคม 2569 | 1,119 | 1,092 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 616 | 7 |

| ค่าตัดจำหน่ายสำหรับงวด | (17) | - |

| มูลค่าสุทธิตามบัญชี ณ วันที่ 31 มีนาคม 2569 | 599 | 7 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน        (หมายเหตุ 2) | 6 | 22 | 3 | 19 |

| เจ้าหนี้การค้า - กิจการที่ไม่เกี่ยวข้องกัน | 323 | 274 | - | - |

| เจ้าหนี้หมุนเวียนอื่น - กิจการที่เกี่ยวข้องกัน (หมายเหตุ 2) | - | - | 70 | 58 |

| เจ้าหนี้หมุนเวียนอื่น - กิจการที่ไม่เกี่ยวข้องกัน | 413 | 435 | - | - |

| ค่าใช้จ่ายค้างจ่าย - กิจการที่เกี่ยวข้องกัน                           (หมายเหตุ 2) | 24 | - | 24 | - |

| ค่าใช้จ่ายค้างจ่าย - กิจการที่ไม่เกี่ยวข้องกัน | 145 | 174 | 50 | 74 |

| ต้นทุนโครงการค้างจ่าย | 134 | 135 | - | - |

| รวมเจ้าหนี้การค้าและเจ้าหนี้หมุนเวียนอื่น | 1,045 | 1,040 | 147 | 151 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 260 | 36 |

| เพิ่มขึ้นระหว่างงวด | 2 | - |

| ค่าเสื่อมราคาสำหรับงวด | (24) | (3) |

| มูลค่าสุทธิตามบัญชี ณ วันที่ 31 มีนาคม 2569 | 238 | 33 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 31 มีนาคม 2569 | 31 ธันวาคม 2568 |

|  |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 206 | 291 |

| หัก: ดอกเบี้ยรอการตัดจำหน่าย | (20) | (23) |

| รวม | 186 | 268 |

| หัก: ส่วนที่ถึงกำหนดชำระภายในหนึ่งปี | (82) | (166) |

| หนี้สินตามสัญญาเช่า - สุทธิ | 104 | 102 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2569 | 268 |

| เพิ่มขึ้นระหว่างงวด | 2 |

| ดอกเบี้ยที่รับรู้ระหว่างงวด | 3 |

| จ่ายค่าเช่าระหว่างงวด | (87) |

| ยอดคงเหลือ ณ วันที่ 31 มีนาคม 2569 | 186 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2569 | 188 |

| หัก: จ่ายคืนเงินกู้ | (10) |

| ยอดคงเหลือ ณ วันที่ 31 มีนาคม 2569 | 178 |

| หัก: ส่วนที่ถึงกำหนดชำระภายในหนึ่งปี | (19) |

| เงินกู้ยืมระยะยาวจากสถาบันการเงิน - สุทธิ | 159 |



| (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

| ยอดคงเหลือ ณ วันที่ 1 มกราคม 2569 | 527 | 527 |

| ตัดจำหน่ายค่าใช้จ่ายในการออกหุ้นกู้รอการตัดจำหน่ายสำหรับงวด | 1 | 1 |

| ยอดคงเหลือ ณ วันที่ 31 มีนาคม 2569 | 528 | 528 |

| หัก: ส่วนที่ถึงกำหนดชำระภายในหนึ่งปี | (408) | (408) |

| หุ้นกู้ระยะยาว - สุทธิ | 120 | 120 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานธุรกิจสื่อและคอนเทนต์ | ส่วนงานธุรกิจสื่อและคอนเทนต์ | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานอื่น ๆ | ส่วนงานอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2569 | 2568 | 2569 | 2568 | 2569 | 2568 | 2569 | 2568 | 2569 | 2568 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 908 | 115 | 500 | 628 | 39 | 54 | - | - | 1,447 | 797 |

| รายได้ระหว่างส่วนงาน | - | - | 1 | 5 | 16 | 23 | (17) | (28) | - | - |

| รายได้ทั้งสิ้น | 908 | 115 | 501 | 633 | 55 | 77 | (17) | (28) | 1,447 | 797 |

| กำไร (ขาดทุน) จากการดำเนินงานตามส่วนงาน | (376) | - | 74 | 149 | 7 | 11 |  |  | (295) | 160 |

| กำไรจากการขายสินทรัพย์สกุลเงินดิจิทัล | - | - | - | 260 | - | - |  |  | - | 260 |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (425) | (159) |

| กำไร (ขาดทุน) ก่อนภาษีเงินได้ |  |  |  |  |  |  |  |  | (720) | 261 |

| ค่าใช้จ่ายภาษีเงินได้ |  |  |  |  |  |  |  |  | (20) | (30) |

| กำไร (ขาดทุน) สำหรับงวด |  |  |  |  |  |  |  |  | (740) | 231 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | 14 | (55) |

| กำไร (ขาดทุน) ส่วนที่เป็นของผู้ถือหุ้นของบริษัทฯ |  |  |  |  |  |  |  |  | (726) | 176 |